Pekka Wallin

Pekka Tapio Wallin (s. ) on Teknillisen korkeakoulun (myöh. Aalto-yliopisto) sähkötekniikan (mittaustekniikka) professori emeritus. 

Wallin kirjoitti ylioppilaaksi Rauman lyseosta vuonna 1962. Hän valmistui Teknillisestä korkeakoulusta diplomi-insinööriksi 1968 ja Oulun yliopistosta tekniikan lisensiaatiksi 1971. 

Hän toimi Oulun yliopistossa vuonna 1969 laboratorioinsinöörinä ja vuosina 1969-75 määräaikaisena professorina. Teknillisen korkeakoulun määräaikaisena apulaisprofessorina hän toimi vuosina 1974–78; sähkötekniikan professoriksi (mittaustekniikka) hänet nimitettiin vuonna 1978. Hän johti TKK:n Sähkö- ja tietoliikennetekniikan osastoa vuosina 1990–2007. Hän siirtyi eläkkeelle professorin virasta vuoden 2007 lopussa.Sähköinsinöörikillan toimintakertomus 2007  sklubi.fi

Wallinin tuotantoon kuuluu useita oppikirjoja mittaustekniikan alalta ja noin 100 tieteellistä julkaisua sähkötekniikan alalta. Hänen kirjoittamiinsa oppikirjoihin kuuluu esimerkiksi Otatiedon julkaisema teos Sähkömittaustekniikan perusteet (1991; 4. painos: 1997, 6. p. 2001). Hän harrastaa muun muassa tähtitiedettä.

Lähteet

Luokka:Vuonna 1943 syntyneet
Luokka:Teknillisen korkeakoulun professorit
Luokka:Oulun yliopiston professorit
Luokka:Suomalaiset professorit
Luokka:Elävät henkilöt